ArabovMK/tajik-wikipedia-corpus huggingface dataset:
Давлат Қурбонов

Давлат Қурбонов (1943, деҳаи Лағмон, ноҳияи Кӯлоб) — дирижёр, роҳбари бадеии Ансамбли давлатии "Шашмақом" -и ба номи Ф. Шаҳобови Кумитаи телевизион ва радиои назди Ҳукумати Ҷумҳурии Тоҷикистон (1982-1986, 2007), Ходими хизматнишондодаи санъати ҶШС Тоҷикистон, Ҳунарпешаи шоистаи Тоҷикистон. Зиндагинома Давлат Қурбонов хатмкардаи омӯзишгоҳи мусиқии Душанбе, Консерваторияи давлатии Тошканд, факултаи санъати Доношгоҳи омӯзгории Душанбе буда, фаъолияти эҷодиашро дар оркестри созҳои миллии Кумитаи давлатии радио ва телевизиони ҶШС Тоҷикистон ба сифати ғижжакнавоз оғоз намуда, сипас директори мактаби бачагонаи мусиқии шаҳри Кӯлоб, мудири бахши созҳои миллии Омӯзишгоҳи мусиқии шаҳри Душанбе, дирижёри Оркестри созҳои миллӣ, дирижёр ва роҳбари бадеии Оркестри созҳои миллии Кумитаи телевизион ва радиои назди Ҳукумати Ҷумҳурии Тоҷикистон хидмат намудааст. Ӯ роҳбари бадеии Ансамбли давлатии "Шашмақом" -и ба номи Ф. Шаҳобови Кумитаи телевизион ва радиои назди Ҳукумати Ҷумҳурии Тоҷикистон (1982-1986, 2007) буд. 1 Қурбонов солҳои 1986-88 роҳбари бадеӣ ва сардирижёри оркестри созҳои халқии Кумитаи телевизион ва радиошунавонӣ. Аз соли 2009 сардирижёри Филармонияи давлатии Тоҷикистон ба номи А. Ҷӯраевро адо мекунад. Эҷодиёт Дар тӯли ин солҳо асарҳои зиёди гуногунҳаҷму гуногунжанрро барои оркестри созҳои халқӣ табдилу таҳия намуда, репортуари онро мунтазам наву рангин месозад. Қ. дар тӯли фаъолияташ асарҳои композиторони машҳури ҷаҳон – Ж. Бизе, Э. Григ, В. Мотсарт, композиторони рус – М. Глинка, композитори арман А. Хачатурян (Рақсҳо аз балети "Гаянэ"), асарҳои композиторони тоҷик – Ш. Сайфиддинов ("Сютаи рақсии 1"), З. Шаҳидӣ ("Ёри мо"), Я. Сабзанов ("Консерт барои фортепиано"), Д. Дустмуҳаммадов ("Увертюраи дустӣ"), А. Одинаев ("Гулдастаи баҳорӣ") ва ғ.–ро дирижёрӣ кардааст. Иштирокчии Даҳа ва Рӯзҳои адабиёт ва санъати тоҷик дар Москва ва Симпозиуми байналхалқии мусиқии халқӣ ва классикӣ дар Самарқанд. 2 Ӯ тавассути Оркестри созҳои миллӣ осори оҳангсозони ҷаҳонӣ ва миллиро дирижёрӣ намуда, иштирокдори даҳаи адабиёт ва санъати тоҷик дар Русия (Москва, 1964), рӯзҳои фарҳанги тоҷик дар Русия, дар ЮНЕСКО (Франсия, 2005) ва ғ. буда, барои хидматҳои шоистааш дар тарғиб ва рушди мусиқии тоҷик бо Ифтихорномаҳои Ҷумҳурии Тоҷикистон сарфароз шудааст. Адабиёт Ҳамчунин нигаред.
Давлаталӣ Саид

Давлаталӣ Саид (Давлаталӣ Шомаҳмадович Саидов) — ходими давлатии тоҷик. Иҷрокунандаи вазифаи раиси вилояти Хатлон (аз 5 январи 2023) 1. 30 марти соли 1970 дар ноҳияи Данғара ба дунё омадааст. Миллат — тоҷик Соли 1993 Донишгоҳи давлатии Тоҷикистон, соли 2008 Академияи хидмати давлатии назди Президенти Федератсияи Русияро хатм кардааст. Ихтисос: иқтисодчӣ, иқтисодиёти миллӣ Солҳои 1993-2005 — кор дар вазифаҳои гуногун дар Кумитаи давлатии идораи амволи давлатии ҷумҳурии Тоҷикистон. Солҳои 2005-2007 — Раиси Кумитаи ҷавонон, варзиш ва сайёҳии назди ҳукумати Ҷумҳурии Тоҷикистон. Солҳои 2007-2009 Сафири Фавқулодда ва Мухтори Ҷумҳурии Тоҷикистон дар Ҷопон. Аз 19 октябри соли 2009 Раиси Кумитаи давлатии сармоягузорӣ ва идораи амволи давлатии Ҷумҳурии Тоҷикистон таъйин шудааст. Бо фармони президенти Тоҷикистон аз 19 ноябри соли 2013 муовини якуми сарвазири Тоҷикистон таъйин гардида, то 5 январи соли 2023 дар ин вазифа кор кард. 2 Аз 5 январи 2023 — иҷрокунандаи вазифаи раиси вилояти Хатлон. 1. Мукофот ва ҷоизаҳо.
Давлатбек Абдуллоев

Давлатбек Абдуллоев (1918, деҳаи Новдонак, Рашт — 2008, ноҳияи Вахш) — пахтакор, Қаҳрамони Меҳнати Сотсиалистӣ. Зиндагинома Колхозчии колхози "Роҳи Ленин"-и ноҳияи Октябр. Иштирокчии Ҷанги Бузурги Ватанӣ, сардори звено ва бригадаи пахтакории колхози "Коммунизм"-и ноҳияи Октябр. Хатмкардаи (ғоибона) факултети агрономии Институти хоҷагии қишлоқи Тоҷикистон. Звенои Абдуллоев солҳои ҳосили фаровони пахтаи маҳиннах гирифтааст. Ордену медалҳо Бо орденҳои Ленин, Ҷанги Ватанӣ (дараҷаи), "Ситораи Сурх", Шараф (дараҷаи) ва медалҳои тилову нуқраи НКХХ СССР сарфароз гардидааст.
Давлатбек Хоҷаев

Давлатбек Хоҷаев (зод. 12 майи 1947, ноҳияи Файзобод) — забоншинос, доктори илмҳои филология, профессор. Узви Иттиҳоди журналистони Тоҷикистон, "Аълочии маорифи ҶТ" Зиндагинома Пас аз хатми Донишгоҳи миллии Тоҷикистон Давлатбек Хоҷаев ассистенти кафедраи забони тоҷикӣ таъйин мегардад. Соли 1975 аввал ассистент ва баъд муаллими калони ҳамин кафедра таъйин мегардад. Солҳои дотсент ва аз соли 2008 профессори кафедраи забони адабии муосири тоҷикӣ, сипас кафедраи таърихи забон ва типологияи Донишгоҳи миллии Тоҷикистон мебошад. Ӯ аз шогирдону пайравони мактаби забоншинос профессор Д. Т. Тоҷиев буда, аз солҳои 70-уми асри ХХ ба таҳқиқ ва омӯзиши сохти наҳвиёти забони адабии тоҷик машғул аст. Оид ба наҳви ҷумлаҳои мураккаби тобеъ як силсила мақолаҳо ба табъ расонидааст. Давлатбек Хоҷаев солҳои, ҷонишини садри факултет оид ба таълим буда, солҳои вазифаи мудири кафедраи забони муосири тоҷикӣ, солҳои садри факултети филология ва солҳои мудири кафедраи таърихи забон ва типологияро ба уҳда дошт. Фаъолияти илмӣ Давлатбек Хоҷаев солҳои зиёде оид ба афкори забоншиносии классикии тоҷик таҳқиқот бурда, дар ин замина чандин мақолаю рисолаҳои судманде ба табъ расонидааст, ки аҳамияти муҳими назарӣ ва амалӣ доранд. Натиҷаҳои пажӯҳиши ӯ дар рисолаи докториаш — "Афкори забоншиносии тоҷик дар асрҳои Х-" инъикос ёфтаанд. Муаллифи китоби дарсии "Забони тоҷикӣ" барои синфи Х мактаби таҳсилоти умумӣ, 14 дастуру рисола ва зиёда аз 120 мақола аст. Таҳти роҳбарии профессор Д. Хоҷаев 4 нафар рисолаи номзадӣ дифоъ намуда, ҳоло ба ҳашт нафар аспиранту унвонҷӯ (аз он ҷумла се нафар унвонҷӯи дараҷаи илми докторӣ) роҳбарӣ менамояд. Осор Ҷоизаҳо Дорандаи нишонҳои сарисинагии "Аълочии маорифи ҶТ", "Барои хидматҳои шоиста", "20-солагии истиқлоли Тоҷикистон", аз соли 1995 узви Иттиҳоди журналистони Тоҷикистон мебошад.
Зевар Давлатзода

Зевар Давлатзода (Давлатзода Зевар Маҳмудӣ; зод. 10 июни 1972 1, Душанбе) — рӯзноманигор и тоҷик. Зиндагинома Зевар Давлатзода 10 июни соли 1972 дар Душанбе ба дунё омадааст. Соли 1994 факултети забонҳои шарқи Донишгоҳи давлатии Тоҷикистонро хатм кардааст 2. Корнома Дар Радиои Тоҷикистон ва шабакаи аввали Телевизиони Тоҷикистон ба ҳайси муҳаррир, муҳаррири варзида заҳмат кашидааст. Сипас муовини аввали директори АМИТ "Ховар", директори Телевизиони Баҳористон, директори Телевизиони Сафина ва аз соли 2017 то соли 2020 3 муовини Вазири фарҳанги Тоҷикистон буд.
Лутфулло Давлатзода

Лутфулло Давлатзода (Давлатов Лутфулло Саъдуллоевич апрели 1958, деҳаи Кангурт, ноҳияи Совет, Вилояти Кӯлоб, ҶШС Тоҷикистон) — ҳунарпешаи театр ва синамо, Ҳунарпешаи шоистаи Тоҷикистон. Зиндагинома Лутфулло Давлатзода 20 декабри соли 1958 дар ноҳияи Совет ба дунё омадааст. Соли 1979 Донишкадаи давлатии санъати ба номи Мирзо Турсунзодаро ба итмом расонда, муддате дар Театри драмаи мусиқии ш. Конибодом кор кардааст. Баъди хидмат дар Артиши Шӯравӣ аз соли 1981 актёри Театри давлатии академӣ-драмавии ба номи Лоҳутӣ буд, солҳои сармуҳаррири идораи мусиқии Телевизони Тоҷикистон, солҳои ТВ Сафина ва аз соли 2015 директори Театри Лоҳутӣ мебошад 1. Театр Дар саҳнаи театр образҳои ҷолиб зиёд офаридааст. Спектаклҳои "Найи сеҳрнок", "Вопасин арӯси Амиралмӯъминин", "Фарзанди Осиё", "Ҷияни хира", "Нахи печида", "Эдип", "Фарёди ишқ", "Дод аз дасти ақл", "Дохунда" ва ғайраҳо бо ҳунараш рангу бӯ гирифтаанд, маҳораташ дар спектаклҳои телевизионии "Курсии сеҳрнок", "Зани оҳанин", "Дуздӣ", "Ҳайкал", "Аноӣ", филм — спектакли "Ғуруб" ва ғайра зуҳур кардааст. Ҳунарашро дар филмҳои бадеию телевизионии "Гирдоб", "Дар орзуи падар", "Пой дар гил" "Беҳуда хорам мекунӣ" ва ғайра нишон додааст. Истеъдоди хуби сарояндагӣ ҳам дорад. "Аз ғамат ай нозанин", "Бе хоки Ватан ҳеҷам", "Тоҷикистонро нигоҳ дор" барин сурудҳоро ҳаводорон хуш пазируфтаанд. Ҷоизаҳо Бо медали "Хидмати шоиста" сарфароз шудааст.
Зулфия Давлатзода

Зулфия Давлатзода (Давлатзода Зулфия Давлат марти 1974, Хоруғ, ВАКБ, ҶШС Тоҷикистон) — ходими давлатии тоҷик. Вазири фарҳанги Ҷумҳурии Тоҷикистон. Зиндагинома Давлатзода Зулфия Давлат 13 марти соли 1974 дар шаҳри Хоруғ ба дунё омадааст. Баъди хатми мактаби миёна таҳсилро дар риштаи филологияи шарқ дар Донишгоҳи давлатии шаҳри Хоруғ ба номи Моёншо Назаршоев идома дода, соли 1997 ин муассисаро бо муваффақият хатм кардааст 1. Фаъолияти корӣ Солҳои дар идораи телевизион ва радиои Вилояти Мухтори Кӯҳистони Бадахшон ба ҳайси хабарнигор фаъолият бурда, соли 2007 ба вазифаи сармутахассиси шуъбаи кор бо занон ва оилаи мақомоти иҷроияи ҳокимияти давлатии ВМКБ таъйин гардидааст. Баъди як соли фаъолият дар ин вазифа ӯро Сардори идораи телевизион ва радиои ВМКБ таъйин мекунанд. Зулфия Давлатзода дар ин вазифа то соли 2014 фаъолият мебарад. Солҳои ба ҳайси директори Муассисаи давлатии Маркази таълими калонсолони Тоҷикистон дар ВМКБ иҷрои вазифа намудааст. Солҳои дар Кумитаи кор бо занон ва оилаи назди Ҳукумати Ҷумҳурии Тоҷикистон ба ҳайси муовини раис фаъолият бурда, оғози моҳи январи соли 2020 муовини якуми раиси Кумитаи кор бо занон ва оилаи назди Ҳукумати Ҷумҳурии Тоҷикистон таъйин гардидааст. 24 январи соли 2020 бо Қарори Ҳукумати Ҷумҳурии Тоҷикистон Вазири фарҳанги Ҷумҳурии Тоҷикистон таъйин шудааст.
Қудрат Давлатзода

Қудрат Давлатзода (Давлатзода Қудрат Қамбар апрели 1972, ноҳияи Восеъ, вилояти Кӯлоб, ҶШС Тоҷикистон) — иқтисоддон, доктори илмҳои иқтисод, профессор. Зиндагинома Қудрат Давлатзода 5 апрели соли 1972 дар ноҳияи Восеъи вилояти Кӯлоб (вилояти Хатлон) дар хонаводаи тоҷик ба дунё омадааст. Оила Оиладор, соҳиби 5 фарзанд. Фаъолият Солҳои Донишкадаи химикию технологии Қазоқистонро хатм намуда, аз соли 1995 то 1998 дар кафедраи комплекси агросаноатии факултети иқтисод ва идораи ДДМТ ба ҳайси ассистент кору фаъолият намудааст. Солҳои ба ҳайси аспиранти Донишгоҳи давлатии Воронежи Федератсияи Русия ва аз соли 2000 то 2004 ҳамчун ассистент, муаллими калон, дотсенти кафедраи КАС-и факултети иқтисод ва идора фаъолияташро идома додааст. Солҳои ҳамчун ходими калони илмии ДМТ ва ҳамзамон докторанти Донишгоҳи давлатии Воронежи ФР ба шумор мерафт. Солҳои дар вазифаи сардори Раёсати рушди соҳаҳои иҷтимоии Вазорати рушди иқтисод ва савдои Ҷумҳурии Тоҷикистон ва аз соли 2011 то соли 2012 дар вазифаҳои сардори Раёсати ҳифзи ҳуқуқи истеъмолкунандагон ва назорати фаъолияти рекламавии Хадамоти зиддиинҳисории назди Ҳукумати Ҷумҳурии Тоҷикистон ва ба ҳайси мудири кафедраи назарияи иқтисодии Донишгоҳи (славянии) Русияву Тоҷикистон кор кардааст. Солҳои ҳамчун муовини ректори ДМТ оид ба робитаҳои байналмиллӣ ва аз 2013 то 2017 вазифаи декани факултети иқтисод ва идораи ДМТ ба уҳда дошт. Аз соли 2017 то январи соли 2018 ба ҳайси ректори Донишкадаи молия ва иқтисоди Тоҷикистон фаъолият намудааст. Солҳои директори Агентии стандартизатсия, метрология, сертификатсия ва нозироти савдои назди Ҳукумати Ҷумҳурии Тоҷикистон буд. 20 ноябри соли 2020 ректори Донишгоҳи техникии Тоҷикистон ба номи академик М.С. Осимӣ таъйин гардид. Фаъолияти илмӣ Давлатзода Қудрат Қамбар дар рушди соҳаи маориф ва илм, инчунин дар таълиму тарбияи кадрҳои илмӣ саҳми босазо дорад. Бо роҳбарии Қудрат Давлатзода 5 нафар аспирант масъалаҳои муҳими иқтисодиро таҳқиқ намуда, соҳиби унвони номзади илм гардидаанд. Ҳамчунин Қудрат Давлатзода муаллифи 4 монография ва зиёда аз 80 мақолаи илмӣ буда, аъзои Шӯрои диссертатсионии Ҷумҳурии Тоҷикистон ва Федератсияи Русия мебошад.
Сайфиддин Давлатзода

Сайфиддин Давлатзода (Давлатзода Сайфиддин Хайриддин; зод. 25 сентябри 1970, деҳаи Талхоб, ноҳияи Данғара) — зистшинос, доктори илмҳои биология 1, узви вобастаи АМИТ. Зиндагинома Сайфиддин Давлатзода 25 сентябри соли 1970 дар деҳаи Талхоби ноҳияи Данғара ба дунё омадааст 2. Баъди хатми мактаби миёна соли 1988 дар идораи савдои шаҳри Норак ба ҳайси борбардор фаъолияти худро оғоз намудааст Солҳои дар сафҳои Қувваҳои мусаллаҳи Иттифоқи Советӣ хидмат кардааст. Соли 1991 дар мактаби миёнаи рақами 51-и ноҳияи Данғара ба ҳайси сарпешоҳанг кор карда, соли 1991 ба факултаи химия ва биологияи Донишгоҳи давлатии омӯзгории Душанбе ба номи Қ. Ш. Ҷӯраев дохил шуда, соли 1996 факултети мазкурро хатм намудааст. Солҳои дар шуъбаи рӯзонаи аспирантураи Институти ботаникаи АИ ҶТ таҳсил кардааст 3. Рисолаи номзадӣ ва докториро солҳои 2005 ва 2013 дар шаҳри Новосибрскии Шуъбаи сибирии Академияи илмҳои Федератсияи Русия дифоъ намудааст. Хонавода Оиладор, соҳиби 4 фарзанд аст. Корнома Бо Қарори Ҳукумати Ҷумҳурии Тоҷикистон 45 аз 24 январи соли 2020 ректори Муассисаи давлатии таълимии Донишгоҳи давлатии Бохтар ба номи Носири Хусрав таъйин шудааст. Таълифот Муаллифи беш аз 60 мақолаи илмӣ, се монография, 5 барномаи таълимӣ, 4 китоби дарсӣ ва дастурҳои таълимӣ мебошад Ҷоизаҳо Бо "Ифтихорнома"-и Вазорати маориф, нишони "Аълочии маорифи Тоҷикистон" ва медали "Хидмати шоиста" 1 қадрдонӣ шудааст.
Давлати Айюбиён

Давлати Айюбиён — яке аз давлатҳои таърихӣ.
Давлати Лахмиён

Давлати Лахмиён — яке аз давлатҳои таърихии Осиё.
Давлати Исломии Интиқолии Афғонистон

Давлати Исломии Интиқолии Афғонистон — номи ҳукумати муваққате буд, ки дар июни соли 2002 тавассути Луя Ҷирга ба вуҷуд омад 1. Ин ҳукумат пас аз Давлати муваққати Афғонистон, ки баъд аз Конфронси Бонн ташкил шуда буд, рӯйи кор омад.
Давлати Исломии Афғонистон

Давлати Исломии Афғонистон — давлатест, ки дар қаламрави Афғонистон аз апрели соли 1992 то декабри соли 2001 вуҷуд дошт. Он дар натиҷаи ҷанги шаҳрвандӣ пас аз суқути ҳукумати халқии демократии Наҷибуллоҳ ва ба қудрат расидани муҷоҳидини афғон, ки аз ҷониби Шӯрои Ҷиҳод (шӯрои гузариши муҷоҳидон) намояндагӣ менамуданд, ба вуҷуд омадааст. Аз 28 апрели то 28 июни соли 1992 Сибғатуллоҳ Муҷадидӣ президенти Давлати Исломии Афғонистон буд. Баъдан, Бурҳонуддин Раббонӣ баландтарин мансаби давлатиро ишғол кардааст. Моҳи сентябри соли 1996 пойтахти давлат Кобул ва инчунин қисми зиёди қаламрави Афғонистон аз ҷониби Толибон забт карда шуданд. Роҳбарони он Аморати Исломии Афғонистонро дар ин кишвар эълон карданд, ки пойтахти воқеии он Қандаҳор — манзили Мулло Муҳаммад Умар. Бо вуҷуди ин, Бурҳонуддин Раббонӣ, ки ба нерӯҳои Эътилофи Шимолӣ дар шимоли кишвар роҳбарӣ мекард, аз ҷониби ҷомеаи ҷаҳонӣ ҳамчун Президенти қонунии Давлати Исломии Афғонистон то моҳи декабри соли 2001 шинохта шуд, то ҳукмронии Толибон ба терроризми байналмилалӣ дар зери ҳамлаи воҳидҳои мусаллаҳи Эътилофи Шимолӣ, ки аз ҷониби нерӯҳои ИМА дастгирӣ мешуданд, ба поён расид (Амалиёти Озодии пойдор — Афғонистон). 22 декабри соли 2001, Раббонӣ аз вазифаи президенти ДИА истеъфо дод. Ҳамзамон, дар асоси натиҷаҳои Конфронси сиёсатмадорони Афғонистон дар Бонн Маъмурияти муваққатии Афғонистон ташкил карда шуд, ки раиси он Ҳомид Қарзай шуд.
Давлати Астекҳо

Давлати Астекҳо - давлати асримиёнагии қитъаи Амрикои Шимолӣ, Америкаи Марказӣ. Таърих Давлати Астекҳо аз замони қадим боз вуҷуд дошт. Номи давлат аз қабилаи халқи Астекҳо сокинони муқимии ин кишвар бармеояд. Двалат дар асрҳои миёна боз ҳам васеътар шуда, қаламрави иёлотн имрӯзаи Идалто, Велакрус, Мехико, Гереро, Морелос, Пузбло, Оахака, Табаско ва Чяпасро дар бар мегирифт. Дар ғарб қаламравн астекҳо то иёлати Мичигани ИМА, дар чанубу шарқӣ то заминҳои майягиҳои Юкатан ва Гватемала паҳн гардида буд ва ба империяи калонтарин мубаддал гашт. Сарфи назар аз бузургиаш империяи Астекҳо ҳокимияти пурзӯри марказонидашуда надошт. Аз ин рӯ, баъзе шаҳр-давлатҳои он мустақилияти худро нигоҳ доштанд. Испаниҳои (Испониё) истилогар шаҳрҳои астекҳоро ободу зебо дарёфтанд. Шаҳри Теночтитлан (пойтахти империяи Астекҳо), ки аз тарафи испаниҳо забт карда шуд, дорои қариб 500 ҳазор нафар аҳолӣ буд. Дар ин шаҳр биноҳои муҳташами сершумори ибодатхонаҳо, мактабҳо ва идораҳои давлатӣ мавҷуд буданд. Девори дарозиаш зиёда аз 400 метр маркази шаҳрро, ки ҷои муқаддас ҳисобида мешуд, иҳота мекард. Солҳои 1519–1921 испаниягиҳо давлати Астекҳоро забт намуданд. Соли 1519 испаниягиҳо ба сардории Эрнан Кортес ба забткорӣ шурӯъ намуданд. Пойтахти давлат Теночтитланро тасарруф намуда, конкистадорҳои испаниягӣ императори Астекҳо Монтесумаи -ро гаравгон гирифтанд.Кортес Монтесумаро барои ба даст даровардани тилову ҷавоҳироти Астекҳо (ба номи маъмули Хазинаи тилои Монтесума) азобу шиканҷа мекард. Вале соли 1520 зидди истилогарон ошуб бархест ва испаниягиҳо аз кишвар ронда шуданд, вале Монтесума кушта шуд. Соли 1521 Кортес аз нав Теночтитланро забт намуд. Империяи Астекҳо ҳамин тавр аз байн рафт ва мустамликаи (Испониё) гардид. То ба водӣ омадани Астекҳо сохти зиндагии қавмӣ-қабилавӣ доштанд, аз ибтидои садаи давлати синфие таъсис доданд, ки дар он ғуломдорӣ, тиҷорат ва косибии рушдёфта вуҷуд дошт. Баъди ишғоли испаниҳо дар ҷои харобаҳои Теночтитлаа шаҳри нави Мехико бунёд карда шуд, ки он пойтахти Мексика шоҳигарии Испониё гардид. Дар шаҳри Мехико маҳаллаҳои косибони гуногун мавҷуд буданд. Аз болои тамоми халқи шаҳр Тлақатлекуатл, яъне шоҳ ҳукмфармоӣ мекард. Аҳли дарбори ӯ аз амалдорони давлатӣ, лашкаркашон ва роҳбарони динӣ иборат буд. Онҳо дорои имтиёзҳои махсус буданд. Масалан, ба хазина андоз намепардохтанд. 1 Пайвандҳо Инчунин нигаред.
Давлати Мана

Манна яке аз вилоятҳои қадими ориёи дар шимолу-шарқи Эрон буд. Шоҳони Ассирия дар асри п.м. чандин маротиба ба ин вилоят ҳуҷум карда, онро ғорат мекунанд, аммо ишғол карда наметавонанд. Мана дар асри п.м. як қатор вилоятҳои ҳамсояро ишғол карда, ба подшоҳии нисбатан калон табдил меёбад. Дар назди шоҳ шӯро амал мекард, ки аз хешовандони ӯ ва ашрофон иборат буд. Дар идораи давлат авлодони шоҳ, ашрофон, сарлашкарон, сардорони қалъаҳо мавқеи асосиро ишғол мекарданд. Соҳаи асосии иқтисодиёт зироаткорӣ ва чорводорӣ, аз ҷумла асппарварӣ буд. Ғуломон буданд, аммо дар иқтисодиёт мавқеи асосиро истеҳсолкунандагони озод ишғол мекарданд. Маданият ва санъат тараққӣ карда буданд, хат ва дабирони касбӣ вуҷуд доштанд. 1 Адабиёт Нигаред.
Каёниён

Каёниён, каёния — унвони силсилаи шоҳоне, ки мувофиқи "Шоҳнома"-и Фирдавсӣ баъди Пешдодиён ҳукм рондаанд. Саромадашон Кайқубод. Каёниён исми ҷамъ аз "кай". ки дар Авесто ба шакли "кавӣ" ба маънии "шоҳ", "ҳоким" омадааст. Дар забони паҳлавӣ дар шакли "ке" чун ифодаи "шоҳ" ва дар маъхазҳои ҳиндии қадим дар шакли "кавӣ" ба маънии "пешвои динӣ" низ дучор меояд. Дар Авесто Дар Авесто Кайқубод, Кайковус, Сиёвуш, Кайхусрав, Кай Гуштосп (Виштосп) номбар шудаанд. Кай Гуштосп (Виштосп) ҳамчун ҳомии Зардушт машҳур аст. Дар Готҳо "қавӣ" нисбат ба шоҳони ситамгар ва ноодил истифода гардидааст, ки душмани зардуштия будаанд. Дар "Шоҳнома" Дар бораи Каёниён дар осори забони паҳлавӣ "Бундаҳишн" (фасли 31 "Дар нажод ва насаби Каёниён"), "Динкард", "Минуи хирад" ва манъбаҳои баъди садаҳои - низ маълумот ҳаст. Маълумоти "Шоҳнома" ҷамъбасти тамоми ривоёту гуфторҳо дар бораи Каёниён буда, аз маълумоти то таълифи он фарқи ҷузъӣ дорад. Фирдавсӣ Ҳумой, Дороб, Дороро ба қатори Каёниён дохил кардааст, ки онҳо аслан шоҳони Ҳахоманишӣ мебошанд. Дар "Шоҳнома" Искандари Мақдунӣ низ ба қатори Каёниён дохил гардидааст, ки мувофиқи ривояте падараш гӯё эронӣ будааст ва аз ин рӯ, ӯ тавонист ба фарри каёнӣ соҳиб гардад ва дар Эрон ҳукмронӣ намояд. Ақидаи муҳаққиқон Ба ақидаи муҳаққиқон, аз ҷумла, М. М. Дьяконов, А. Кристенсен Гарчанде мавҷудияти таърихии Каёниёнро пурра исбот намудан мушкил аст, дар амалиёту фаъолияти баъзе аз Каёниён ҷанбаи таърихиро пайдо намудан имконпазир аст. 1 Номи 9 шоҳи сулолаи Каёниён, ки дар Ориёно ҳукумронӣ намудаанд, аз саршмаҳои хаттӣ маълум аст. Охирин шоҳи Каёнӣ, ки дар Авесто номбар шудааст, Виштосп мебошад. Аммо муаллифони баъдина чор шоҳи Ҳахоманишиёнро низ ба ҳамин сулола дохил кардаанд. Шоҳони сулолаи Каёниён: Адабиёт.
Подшоҳии Мод

Подшоҳи Мод — ҳукумати эронӣ буд, ки дар садаҳои миёни ҳазораи якуми то мелод, аз ҳудуд 678 п.м. то ҳудуди 549 п.м. ибтидо сирфан дар ноҳияи сукунати модҳо дар шимоли ғарбии Эрон ва сипас бар бештари фалот Эрон ҳукмронӣ мекард. Ҳарчанд, ки даврони подшоҳии шоҳони Мод, муддати подшоҳии онҳо ва низ тартибашон маврид муноқиша аст, аммо ба гуфтаи Ҳеродот, силсилаи Модҳо шомили чаҳор шоҳ буд, ки ба як хонавода тааллуқ доштанд ва ба муддат 150 сол фармонравоӣ карданд ва номи онҳо иборат буд аз Дейоку, Фравартиш, Ҳувахшатра ва Иштувегу. Аз миёни ин шоҳон, танҳо ба Ҳувахшатра ва Иштувегу дар мутуни мехӣ ишора шудааст. Бо ин вуҷуд, пажӯҳишгарон барои ёфтани ном Дейоку ва писараш Фравартиш дар дигар манобеъи муртабит талош кардаанд. Аз ин рӯй, раиси қабилаи Монно, Дейоуку ном дошт, ки чандин бор дар мутуни ошурии нав (ва низ солномаҳо) аз давраи Соргуни номаш зикр шудааст ва бо Дейоку, ки Ҳеродот зикр кардааст, яке дониста мешавад. Аз ӯ дар манобеъи ошурӣ ба унвони волии Монно ёд шудааст, ки бо шоҳи Урорту алайҳи фармонравоии Монно муттаҳид шуда буд, аммо тавассути Соргун асир шуд ва дар соли 715 п.м. ҳамроҳ бо хонаводааш ба сарзамини Сурия табъид гардид. Ӯ зоҳиран дар ҳамонҷо даргузашт.
Кувайт

Кувайт — кишварест, ки дар қисми Осиёи Ҷанубу Ғарбӣ. Дар шимол ва ғарб бо Ироқ, аз ҷануб бо Арабистони Саудӣ ҳамсарҳад аст. Пойтахти давлат — шащри Кувайт, аҳолӣ, 3 268 431 нафар (тахмини июни 2012). Аз ҷумлаи аҳолии таҳҷойи — арабҳои-қувайти аксариятанд. Сиёсат ва ҳукумат Бахшбандии кишварӣ Ҷуғрофия Иқтисодёт Аҳолӣ Фарҳанг ва маориф Эзоҳ Озарбойҷон Арманистон Афғонистон Бангладеш Баҳрайн Бруней Бутан Тимори Шарқӣ Ветнам Гурҷистон Миср Исроил Ҳиндустон Индонезия Урдун Ироқ Эрон Яман Қазоқистон 4 Камбоҷа Қатар Қибрис Қирғизистон Ҷумҳурии Халқии Чин ҶХДК Кувайт Лаос Лубнон Малайзия Малдив Муғулистон Мянма Непал Иморот Умон Покистон Русия 4 Арабистони Саудӣ Сингапур Сурия Тоҷикистон Таиланд Туркманистон Туркия 4 Ӯзбекистон Филиппин Шри-Ланка Кореяи Ҷанубӣ Ҷопон Кишварҳои эътрифнашуда ва қисман эътирофшуда: Абхазия Озод-Кашмир Кишвари Ва Вазиристон Курдистони Ҷанубӣ Курдистони Ғарбӣ Ҷумҳурии Чин Қаробоғи Кӯҳӣ Давлати Фаластин (қаламрав Минтақаи Газа ва Соҳили ғарбии дарёи Урдун) Қибриси Шимолӣ Давлати Шан Осетияи Ҷанубӣ қаламравҳои тобеъ: Акротири ва Декелия Қаламрави Бритониё дар Уқёнуси Ҳинд (арх. Чагос) Ҳонконг (Сянган) Макао (Аомынь) Қисман дар Аврупо ё пурра дар Осиё, вобаста ба марз. Ҳамчунин дар Африқо. Ҳамчунин дар Уқёнусия. 4 Ҳамчунин дар Аврупо.
Давлати Митан

Митан. Дар асри п.м. дар саргаҳи дарёҳои Даҷла ва Фурот давлати Митан ташкил мешавад, ки сулолаи ҳукмрони он ва қисми зиёди аҳолиаш ориёиҳо буданд. Дар ин давлат асппарварӣ хеле тараққӣ карда буд, доир ба ин соња рисолаҳои махсус мавҷуд буданд. Худоҳои ориёӣ - Индра ва ғайраро парастиш мекарданд. 1 Адабиёт Адабиёт Нигаред.